गण्डकी र बिर्तामोड फाइनलमा
गण्डकी प्रदेश टिम र बिर्तामोडको विमान ट्रेडर्स सदरमुकामस्थित टुँडिखेलमा जारी प्रथम इलाम आमन्त्रित पुरुष नकआउट भलिबल प्रतियोगिताको फाइनल पुगेका छन् ।
इलाम — गण्डकी प्रदेश टिम र बिर्तामोडको विमान ट्रेडर्स सदरमुकामस्थित टुँडिखेलमा जारी प्रथम इलाम आमन्त्रित पुरुष नकआउट भलिबल प्रतियोगिताको फाइनल पुगेका छन् ।शनिबार सेमिफाइनलमा गण्डकीले जिल्ला भलिबल संघ ताप्लेजुङ टिमलाई पराजित गर्दै फाइनल तय गरेको हो । गण्डकीले २५-१६, २५-१७, २०-२५, २५-१९ को कठिन नतिजा निकालेको थियो । गण्डकीका सन्जुविक्रम शाह म्यान अफ द म्याच घोषित भए । अर्को सेमिफाइनलमा बिर्तामोडको विमान ट्रेडर्सले इलाम बरबोटेको नवचेतना भलिबल क्लबलाई रोक्यो । ट्रेडर्सले २०-२५, २५-१७, २५-२२, २५-२१ को संघर्षपूर्ण सेटमा जित पाएको हो । विजेताका चन्दन करार म्यान अफ द म्याच घोषित भए । उपविजेताका विशाल ठकुरीले उत्कृष्ट स्पाइकरको पुरस्कार जित्न सफल रहे । विजेताले १ लाख ५१ हजार र उपविजेताले ८१ हजार रुपैयाँ पुरस्कार जित्नेछन् । जिल्ला भलिबल संघ इलामले आयोजना गरेको प्रतियोगिताको फाइनल आइतबार हुनेछ । 